EkBass/fiwiki-20250220-pages-articles huggingface dataset:
Kalela

Kalela on taiteilija Akseli Gallen-Kallelan entinen erämaa-ateljee, joka sijaitsee Ruovedellä Näsijärven Pöytäselän rannalla noin kahdeksan kilometriä Ruoveden keskustasta itään. Gallen-Kallelan itse suunnittelema kelohonkarakennus rakennettiin 13 kirvesmiehen voimin vuosina 1894–1895. Rakennus on ulkomitoiltaan 18 × 18 metriä, ja sen harjakorkeus on 13 metriä. Gallen-Kallela asui Kalelassa perheineen vuosina 1895–1900, sitten kesällä 1905 ja viimeksi vuosina 1915–1921. Gallen-Kallela maalasi Kalelassa tärkeimmät Kalevala-aiheiset maalauksensa ja suunnitteli tekstiilit, huonekalut ja freskot vuoden 1900 Pariisin maailmannäyttelyn Suomen paviljonkiin. Kun Gallen-Kallela lähti Kalelasta syyskuussa 1921, rakennus jäi autioksi 15 vuoden ajaksi ja kärsi tällöin sekä luonnonvoimien että ihmisten aiheuttamia vaurioita. Gallen-Kallelan poika, taiteilija Jorma Gallen-Kallela, muutti perheineen Kalelaan kesällä 1937 ja käynnisti talossa korjaus- ja entisöintityöt, joiden ensimmäinen vaihe valmistui vuonna 1939. Jorma Gallen- Kallela kaatui talvisodan alkupäivinä Terijoella 1. joulukuuta 1939, mutta hänen aloittamaansa työtä jatkoivat hänen puolisonsa Pirkko Gallen-Kallela (1905–1999) ja myöhemmin tytär, sisustusarkkitehti Aivi Gallen-Kallela. Kotimuseona toiminut Kalela oli avoinna yleisölle lähes joka vuosi vuodesta 1965 alkaen. Siellä järjestettiin jokavuotisia vaihtuvia kesänäyttelyitä, joissa esiteltiin eri taiteilijoiden tuotantoa. Sittemmin Kalela on suljettu yleisöltä. ==Galleria== Akseli Gallen-Kallela - Kalela on a Winter Night.jpg|Kalela talviyössä, Akseli Gallen-Kallela, 1896 Akseli Gallen-Kallela - Mary Sewing on the Veranda of Kalela.jpg|Mary ompelee Kalelan kuistilla, Gallen-Kallela, 1897 Akseli Gallen-Kallela - Kalela in Autumn.jpg|Kalela syksyllä, Gallen-Kallela, 1915 == Lähteet == * Kalelan historia ja arkkitehtuuri ===Viitteet=== == Aiheesta muualla == * Kalelan erämaa-ateljee. Museovirasto. * Kalela auki toistaiseksi viimeistä kesää. Yle uutiset 19.6.2008. * Maalaustaiteemme mestari Ruovedellä. Kotioloa ja tarinanpitoa Gallen-Kallelan huvilalla, Aamulehti, 14.11.1937, nro 308, s. 21, Kansalliskirjaston digitaaliset aineistot * Maalaustaiteemme mestari Ruovedellä. Kotioloa ja tarinanpitoa Gallen-Kallelan huvilalla, jatkoa, Aamulehti, 28.11.1937, nro 322, s. 23, Kansalliskirjaston digitaaliset aineistot Luokka:Akseli Gallen-Kallela Luokka:Ruoveden rakennukset ja rakennelmat Luokka:Suomen kotimuseot Luokka:Suomen taidemuseot Luokka:Valtakunnallisesti merkittävät rakennetut kulttuuriympäristöt Suomessa Luokka:Suomen 1800-luvulla rakennetut rakennukset ja rakennelmat
Emut

Emut ovat Australiasta peräisin olevia lentokyvyttömiä lintuja, jotka muodostavat heimon Dromaiidae ja sen ainoan suvun Dromaius. Nykyisin emuista on elossa vain yksi laji, emu (Dromaius novaehollandiae). Mustapikkuemu (Dromaius ater), joka oli noin puolet emun koosta, alkoi kuolla sukupuuttoon 1800-luvulla, jolloin merimiehet metsästivät sitä ruoaksi. Viimeinen mustapikkuemu kuoli vuonna 1822 Pariisissa. Pikkuemu (Dromaius baudinianus) eli pääasiassa Adelaiden lähellä olevalla saarella, jonne nykyinen emu asettui 1920-luvulla. Pikkuemu kuoli sukupuuttoon noin vuonna 1827 metsästyksen ja tulipalojen takia. ==Lähteet== Luokka:Kasuaarilinnut
Amandla (täsmennyssivu)

Amandla voi tarkoittaa ainakin seuraavia: * ”amandla”, poliittisena iskulauseena käytetty xhosan- ja zulunkielinen ilmaus () * Amandla, Miles Davisin albumi vuodelta 1989 * Amandla!: A Revolution in Four-Part Harmony, Etelä-Afrikan vapaustaistelun musiikkia käsittelevä dokumenttielokuva
Jussi Kotkavirta

Jussi Jalmari Kotkavirta (6. helmikuuta 1954 Lohja – 24. toukokuuta 2021 Helsinki) oli suomalainen filosofi. Hän toimi professorina Jyväskylän yliopiston yhteiskuntatieteiden ja filosofian laitoksessa. Hän oli myös Joensuun yliopiston filosofian dosentti ja Helsingin yliopiston estetiikan dosentti. Kotkavirran erikoisaloja olivat saksalainen idealismi, nykyfilosofia, psykoanalyysi ja estetiikka. Kotkavirta oli mukana toimittamassa useita filosofian oppikirjoja, ja hän työskenteli myös psykoanalyytikkona Helsingissä. __NOTOC__ == Teoksia == ===Kirjoittajana=== * === Toimitettuja teoksia === * * * * * * * * * * * * * === Lukion filosofian oppikirjoja === * * Ajatus: etiikka / Jussi Kotkavirta, Seppo Nyyssönen (1996) * * * * == Kirjallisuutta == * == Lähteet == == Aiheesta muualla == *Jussi Kotkavirran muistokirjoitus Helsingin Sanomissa Luokka:Suomalaiset filosofit Luokka:Jyväskylän yliopiston professorit Luokka:Suomalaiset professorit Luokka:Vuonna 1954 syntyneet Luokka:Vuonna 2021 kuolleet
IZArc

IZArc pakkausohjelma joka toimii Windows-käyttöjärjestelmissä. Ohjelma tukee useita pakkausformaatteja kuten: 7-ZIP, A, ACE, ARC, ARJ, B64, BH, BIN, BZ2, BZA, C2D, CAB, CDI, CPIO, DEB, ENC, GCA, GZ, GZA, HA, IMG, ISO, JAR, HA, LIB, LZH, MDF, MBF, MIM, NRG, PAK, PDI, PK3, RAR, RPM, TAR, TAZ, TBZ, TGZ, TZ, UUE, WAR, XXE, YZ1, Z, ZIP ja ZOO. Ohjelmasta on tehty myös versio IZArc2Go, jonka voi asentaa USB-tikulle. == Ominaisuudet == * IZArc tarjoaa arkistojen 256-bittisen AES-salauksen * Mahdollistaa arkistojen luomisen ja purkamisen raahaa ja pudota -tyylillä. * Ohjelma osaa myös käsitellä iso-, bin-, cdi- ja nrg-levykuvia sekä muuttaa niitä muodosta toiseen. IZArc on käännetty useille eri kielille, myös suomeksi. == Aiheesta muualla == * Virallinen sivusto Luokka:Pakkausohjelmat Luokka:Windows-ohjelmat
Päätöslauselma

Päätöslauselma eli resoluutio on yleensä kirjallinen julkilausuma, jonka päättää ja julkaisee jonkin organisaation päättävä taho. Päätöslauselman sisältö voi koskea organisaatiosta riippuen mitä tahansa. Useimmiten päätöslauselmat ovat kansainvälisten järjestöjen tai niiden toimielinten antamia. Esimerkkeinä mm. Yhdistyneet kansakunnat ja Euroopan parlamentti. Tällainen päätöslauselma on yleensä järjestön tai sen toimielimen painokas suositus jonkin asiaintilan tai lainsäädännön saattamiseksi päätöslauselmassa esitettyyn muotoon. Myös yritysten johtoryhmät voivat laatia resoluutioita. Poliittisilla foorumeilla päätöslauselman on tarkoitus kuvata jonkin ongelman sisältö ja jonkin enemmistön ratkaisumalli siihen. Englannissa parlamentti voi julkistaa ei-sitovia resoluutioita asiakohdista, joista ei tehdä lakia tai asetusta. Yhdysvalloissa esimerkiksi perustuslain muutokset ja sodanjulistukset on julkaistu resoluutioina. == Katso myös== *Ponsi (hallinto) ==Lähteet== Luokka:Hallinto
Amandla! A Revolution in Four-Part Harmony

Amandla! A Revolution in Four-Part Harmony on vuonna 2002 valmistunut dokumentti, joka käsittelee Etelä-Afrikan apartheidia vastustaneen kansanliikkeen musiikkia. Dokumentin nimi tulee xhosan- ja zulunkielen sanasta amandla, joka tarkoittaa valtaa. Elokuva käsittelee kronologisesti Etelä- Afrikan vapaustaistelua ja kertoo miten musiikkia käytettiin sen välineenä. Se sisältää historiallista arkistomateriaalia sekä muusikoiden, vapaustaistelijoiden ja muun muassa apartheidhallinnon poliisijoukkojen jäsenten haastatteluja. Dokumentti voitti yhden Emmy-palkinnon ja lukuisia muita palkintoja eri elokuvafestivaaleilta ja -kilpailuista. == Lähteet == ==Aiheesta muualla== * Luokka:Eteläafrikkalaiset elokuvat Luokka:Yhdysvaltalaiset dokumenttielokuvat Luokka:Vuoden 2002 dokumenttielokuvat Luokka:Musiikkidokumenttielokuvat Luokka:Etelä-Afrikan musiikki
Bhimbetka

Bhimbetka on arkeologinen alue Intiassa, Madhya Pradeshin osavaltiossa. Se sijaitsee 45 kilometriä Bhopalista lounaaseen Vindhyavuorilla. Seitsemän kukkulan alueella on yli 500 hiekkakivistä kalliosuojaa, joihin on tehty kalliomaalauksia. Vuonna 2003 UNESCOn maailmanperintökohteeksi hyväksytty alue muodostuu viidestä erillisestä maalausrykelmästä. Nämä edustavat kalliomaalausperinteitä mesoliittiselta kaudelta historialliselle ajalle. Lisäksi Bhimbetkassa on havaittu asutuksen jälkiä jo paleoliittiselta kaudelta. Varhaisimmat jäljet asutuksesta on luultavasti myöhäisestä Acheulin kulttuurista noin 100 000 vuotta eaa. == Löytöhistoria == Intialainen arkeologi V. S. Wakankar löysi Bhimbetkan vahingossa vuonna 1958 (tai vuonna 1957). Hän oli matkalla Bhopaliin junalla, kun hän huomasi samantapaisia kivimuodostelmia kuin Ranskassa ja Espanjassa. Myöhemmin samana vuonna Wakankar saapui alueelle arkeologiryhmän kanssa ja he löysivät esihistorialliset kalliosuojat. Ensimmäiset maininnat alueesta ovat tosin jo vuodelta 1888, jolloin sen kerrottiin olevan buddhalainen kohde Löytämisen jälkeen alueella on tehty monia kaivauksia. Vuonna 1972 Bhimbetkaan tehtiin laajamittainen ja systemaattinen tutkimus, josta on edelleen peräisin yksittäisten kallioiden nimeäminen arabialaisin numeroin. Kaivauksista on löydetty jatkuva kivikautinen kulttuuri Acheulin kulttuurista myöhäismesoliittiselle kaudelle. Kalliosuojista on kaivettu myös yhdet maailman vanhimmista kivimuureista ja -lattioista. == Maalaukset == thumb|220px|left|Yksi alueen kalliomaalauksista. Bhimbetkan kalliomaalaukset on tehty pääosin punaisella ja valkoisella värillä. Keltaista ja vihreää väriä löytyy muutamasta piirroksesta, mutta nämä värit eivät olleet ilmeisesti niin kestäviä, sillä näillä värjätyt kohteet ovat huomattavasti haaleampia. Maalaukset on luultavasti tehty risuista tehdyillä siveltimillä ja väriaine on saatu magnesiumista, punaisesta hiekkakivestä, puuhiilestä, kasviuutteista ja hematiitista. Maalaukset esittävät aluetta ympäröivän tiheän metsän eläimiä ja ihmisten jokapäiväistä elämää. Kuvissa on eläimiä, mytologisia hahmoja, kesytettyjä eläimiä, rattaita, vaunuja, muotoja, kuvioita, kirjoituksia, buddhalaisia symboleita sekä jopa tapahtumia, kuten taisteluita. Osa maalauksista koostuu vain muutamista kuvista, kun taas osassa niitä on jopa satoja. Kuvat vaihtelevat realistisista tyyliteltyihin ja kooltaan ne ovat noin viidestä senttimetristä lähes viisimetrisiin koko katon peittäviin eläinhahmoihin. == Lähteet == == Aiheesta muualla == Luokka:Arkeologiset kohteet Intiassa Luokka:Kalliokuvat Luokka:Madhya Pradeshin historia Luokka:Unescon maailmanperintökohteet Intiassa
Bogointialainen puolustus

Bogointialainen puolustus on shakkiavaus, joka alkaa tyypillisesti: :`1. d4 Rf6 2. c4 e6 3. Rf3 Lb4+` Avaus on nimetty kehittäjänsä Jefim Bogoljubovin mukaan. Kolmannella siirrollaan valkea välttää Nimzo-intialaisen puolustuksen, ellei vastaa mustan siirtoon 3...Lb4+ siirrolla 4. Rc3 Bogointialaista puolustusta on käyttänyt muun muassa maailmanmestari Garri Kasparov. ==Muunnelmia== :`4. Ld2 Lxd2+` :`4. Ld2 De7` :`4. Ld2 a5` :`4. Ld2 c5 5. Bxb4 cxb4` mustalla on kaksoissotilas :`4. Rbd2` ==Transponointeja== :`3...b6` Kuningatarintialainen puolustus :`3...d5` torjuttu Kuningatargambiitti :`3...Lb4+ 4.Rc3` Nimzo-intialainen puolustus ==Katso myös== *Intialaiset puolustukset ==Aiheesta muualla== * Artikkeli Bogointialaisesta puolustuksesta * Bogointialaisen puolustuksen pelejä Luokka:Shakkiavaukset
Larsenin avaus

Larsenin avaus on shakkiavaus, joka alkaa siirrolla: :`1.b3` Avaus on nimetty tanskalaisen suurmestarin Bent Larsenin mukaan, ja sitä kutsutaan myös nimellä Kuningartarfiancetto. Valkean tarkoituksena on antaa mustalle tilaa keskustasta ja hyökätä sivustoitujen lähettiensä avulla. ==Muunnelmia== Mustalla on useita keinoja kohdata Larsenin avaus. Usein käytettyjä jatkoja ovat: :`1...e5` :`1...d5` :`1...Rf6` :`1...c5 2.Lb2 d6 3.Rf3 e5` Näistä ensimmäinen vähentää valkean lähetin vaikutusaluetta, kaksi ensimmäistä ottaa jalansijaa keskustasta, kolmas kehittää upseerin ja viimeinen tuottaa seuraavan aseman: ==Katso myös== *Sivustointi *Hypermodernismi ==Aiheesta muualla== * Larsenin avauksen pelejä Luokka:Shakkiavaukset
Ammunta kesäolympialaisissa 1948

Lontoon kesäolympialaisissa 1948 ammunnassa kilpailtiin neljässä lajissa. ==Mitalistit== Laji: Kultaa: Kultaa: Hopeaa: Hopeaa: Pronssia: Pronssia: 50 m pienoiskivääri, makuu Arthur Edwin Cook 599 Walter Tomsen 599 Jonas Jonsson 597 300 m vapaakivääri, asennot Emil Grünig 1120 Pauli Aapeli Janhonen 1114 Willy Røgeberg 1112 25 m kuvioammunta Károly Takács 580 Carlos Valiente Diaz Saez 571 Sven Lundquist 569 50 m vapaapistooli Edwin Vásquez Cam 545 Rudolf Schnyder 539 Torsten Ullman 539 ==Mitalitilasto== 1\. 1 1 0 2 1\. 1 1 0 2 3\. 1 0 0 1 3\. 1 0 0 1 5\. 0 1 0 1 5\. 0 1 0 1 7\. 0 0 3 3 8\. 0 0 1 1 ==Suomalaiset== Nimi: Laji: Tulos: Sijoitus: Olavi Elo 300 m vapaakivääri, asennot 1095 6. Väinö Heusala 25 m kuvioammunta 563 6. Onni Hynninen 50 m pienoiskivääri, makuu 593 16. Pauli Janhonen 300 m vapaakivääri, asennot 1114 2. Veijo Kaakinen 50 m pienoiskivääri, makuu 594 14. Klaus Lahti 50 m vapaapistooli 522 18. Kullervo Leskinen 300 m vapaakivääri asennot 1103 5. Albert Ravila 50 m pienoiskivääri, makuu 596 7. Leonard Ravilo 25 m kuvioammunta 563 5. Jaakko Rintanen 25 m kuvioammunta 29. Eino Saarnikko 50 m vapaapistooli 527 9. Väinö Skarp 50 m vapaapistooli 520 20. ==Lähteet== * * Kansainvälisen ampumaurheiluliiton (ISSF) tietokanta * Kansainvälisen olympiakomitean tietokanta Luokka:Kesäolympialaiset 1948 1948
Ketsaalin pyrstösulka

Ketsaalin pyrstösulka eli quetzalli tarkoittaa keskiamerikkalaisen trogonilintuihin kuuluvan mayaketsaalin (Pharomachrus mocinno) pyrstön pitkiä ja koristeellisia sulkia. Niillä on ollut rooli muinaisissa mesoamerikkalaisissa intiaanikulttuureissa. Paitsi että pyrstösulat olivat arvokasta kauppatavaraa, ne olivat myös mitta, johon verrattiin, ja joiden kaltaisia asioita elämältä toivottiin. Suurten jumaluuksien ja suurten päälliköiden olemus oli verrattavissa kvesaalin pyrstösulkiin, quetzalleihin. Pyrstösulkien mukaan on nimetty myös Guatemalan rahayksikkö quetzal. Wienin etnologisessa museossa on Montezuman alkuperäinen quetzallipäähine, jonka kopio on Meksikon antropologisessa museossa. ==Katso myös== *Guatemalan vaakuna ==Lähteet== * Brinton, Daniel G.; Rig Veda Americanus, Sagred Songs of the ancient Mexicans, with a Gloss in Nahuatl. Philadelphia 1890. Luokka:Mayojen korkeakulttuuri Luokka:Asteekit
John Kuck

John Kuck (27. huhtikuuta 1905 Wilson, Kansas – 21. syyskuuta 1986) oli yhdysvaltalainen kuulantyöntäjä ja olympiavoittaja. Johnny Kuck voitti kuulantyönnön olympiakultaa Amsterdamin 1928 kisoissa. Alkukilpailun kolmannella kierroksella hän työnsi tuloksen 15,43, jolla hän oli alkukilpailun jälkeen kolmantena. Loppukilpailun toisella eli koko kilpailun viidennellä kierroksella hän työnsi ME-tuloksen 15,87. Se on edelleenkin ainoa olympiakisoissa tehty miesten kuulantyönnön maailmanennätys. Jo vuoden 1928 keväällä hän oli työntänyt maailmanennätyksen ylittävät tulokset 15,55 (Fresnossa 28. huhtikuuta 1928) ja 15,59 (Los Angelesissa 5. toukokuuta 1928), mutta jostain syystä näitä ei kirjattu virallisiksi ME-tuloksiksi. Kuck oli myös hyvä keihäänheittäjä. Hän teki Lappeenrannassa 1926 Yhdysvaltain ennätyksen 65,63, joka oli sen vuoden maailmantilaston kärkitulos. ==Saavutuksia== * Olympiakultaa kuulantyönnössä Amsterdamissa 1928 (ME-tulos 15,87) ==Lähteet== * * * Luokka:Yhdysvaltalaiset keihäänheittäjät Luokka:Yhdysvaltalaiset kuulantyöntäjät Luokka:Yhdysvaltalaiset olympiavoittajat Luokka:Vuonna 1905 syntyneet Luokka:Vuonna 1986 kuolleet
Leo Sexton

Leo Sexton (27. elokuuta 1909 Danvers, Massachusetts – 6. syyskuuta 1968 Perry, Oklahoma) oli yhdysvaltalainen kuulantyöntäjä ja olympiavoittaja. 194-senttinen Leo Sexton aloitti korkeushyppääjänä ja teki ennätyksekseen 190, mutta hän siirtyi kuulantyöntäjäksi ja voitti olympiakultaa Los Angelesin 1932 kisoissa, jossa hänen työntönsä kantoivat 15,60, 15,58, 15,77 (joka oli jo parempi kuin hopeamitalistin lopputulos), 15,94, 15,37 ja 16,00 metriä. Myöhemmin samana vuonna hän työnsi ME-tulokset 16,14 ja 16,16, jälkimmäisen syntymäpäivänään. ==Saavutuksia== * Olympiakultaa Los Angelesissa 1932 (tulos 16,00 m) ==Maailmanennätykset== * 16,14 Clevelandissa, Ohiossa 1932 (ei virallisessa ME-luettelossa) * 16,16 Freeportissa, New Jerseyssä, 27. elokuuta 1932 ==Lähteet== * * * * Luokka:Yhdysvaltalaiset kuulantyöntäjät Luokka:Yhdysvaltalaiset olympiavoittajat Luokka:Vuonna 1909 syntyneet Luokka:Vuonna 1968 kuolleet
Eliica

Eliica (Electric Lithium-Ion Car) on Japanilaisen Keion Yliopiston professori Hiroshi Shimizun luoma tulevaisuuden loistoauto. Se kulkee kahdeksan moottoroidun pyörän voimin ja jokaisessa renkaassa on levyjarru sekä lataava jarrutusjärjestelmä. Kokonaisteho on 470 kilowattia ja päästöjä kertyy 0 hiilidioksidikiloa. Eliican kevyemmän mallin huippunopeus on 370 kilometriä tunnissa ja litium-akkujen antama täysi toimintamatka sen pienemmillä akuilla on 200 kilometriä. Suuremmilla akuilla huippunopeus jää 190 km/h, mutta toimintamatka kasvaa 320 kilometriin. Auto painaa 2 400 kg ja siinä on tilaa kuljettajan lisäksi kolmelle hengelle. Suurempien akkujen kapasiteetti on 55 kWh, joten täydellä teholla autoa ei voi pitkään käyttää. Nykyisen mallin rakentaminen yksittäistyönä maksaa arviolta 300 000 dollaria, josta puolet johtuu akkukustannuksista. Tiedossa ei ole, paljonko kyseinen auto maksaisi, jos sitä tuotettaisiin esimerkiksi 100 000 kappaleen erä. ==Katso myös== *Sähköauto * La Jamais Contente * AC Propulsion tzero * Lightning GT * Tesla Roadster * Think Global AS * Venturi Fétish * Wrightspeed X1 ==Aiheesta muualla== *Viralliset sivut *Virallinen Eliica Blogi *Keion Yliopisto *Video YouTubessa Luokka:Sähköautot
Olifantti (soitin)

Olifantti on keskiaikainen, norsun syöksyhampaasta tehty luonnontorvi. Tällaisia torvia on saatettu käyttää metsästyksessä tai sodankäynnissä merkkitorvena. Arvokkaasta norsunluusta tehty olifantti on kuitenkin ollut myös statussymboli. Ranskalaisessa Rolandin laulu -runoelmassa ritari Roland kantaa mukanaan olifanttia. Torven nimi johtuu latinan sanasta ”elephantus”- ja keskiaikaisen ranskan sanasta ”olifant”, jotka molemmat tarkoittavat norsua. Soitin luetaan vaskipuhaltimiin, koska olifantin ääni syntyy jo soittajan huulissa, jotka on painettu puhaltimen suukappaletta vasten, kuten trumpetissa. == Aiheesta muualla == * Musiikin historiaa: Keskiajan ja renessanssin soittimet Luokka:Vaskipuhaltimet
Hans Woellke

Hans Woellke (18. helmikuuta 1911 – 22. maaliskuuta 1943) oli saksalainen kuulantyöntäjä ja olympiavoittaja. Hans Woellke voitti kuulantyönnön olympiakultaa Berliinin 1936 kisoissa tuloksella 16,20. Hän työnsi voittotuloksen viidennellä kierroksella ja ohitti toiselta kierrokselta lähtien kilpailua johtaneen Suomen Sulo Bärlundin. Vuonna 1936 Woellke työnsi Euroopan ennätykset 16,54 ja 16,60. Pariisin EM-kisoissa 1938 hän sai pronssia. Woellke oli ammatiltaan poliisi. Sodan aikana hän kuului SS- joukkoihin, ja valkovenäläiset partisaanit hirttivät hänet Guba-nimisessä kylässä 1943. ==Saavutuksia== * Olympiakultaa Berliinissä 1936 (tulos 16,20) * EM-pronssia Pariisissa 1938 (tulos 15,52) ==Ennätykset== * Euroopan ennätys 16,54 (1936) * Euroopan ennätys 16,60 (1936) ==Lähteet== * * * * * Luokka:Saksalaiset kuulantyöntäjät Luokka:Saksalaiset olympiavoittajat Luokka:Saksalaiset toisessa maailmansodassa kaatuneet Luokka:Vuonna 1911 syntyneet Luokka:Vuonna 1943 kuolleet
Wilbur Thompson

Wilbur Marvin Thompson (6. huhtikuuta 1921 Frankfort, Etelä-Dakota – 25. joulukuuta 2013) oli yhdysvaltalainen kuulantyöntäjä ja olympiavoittaja. ”Moose” Thompson sijoittui Yhdysvaltain olympiakarsinnoissa 1948 toiseksi Jim Delaneyn jälkeen. Lontoon olympiakisoissa Thompson voitti Yhdysvaltain kolmoisvoittoon päättyneessä kisassa kultaa työnnettyään toisella kierroksella ennätystuloksensa ja olympiaennätyksen 17,12 metriä.Olympics at Sports- Reference.com Thompson kuoli 25. joulukuuta 2013, 92-vuotiaana.http://archive.is/20140101171227/www.washingtonpost.com/sports/former- olympic-champion-wilbur-thompson- dies/2013/12/31/d2fd832a-7284-11e3-bc6b-712d770c3715_story.html == Saavutuksia == * Olympiakultaa Lontoossa 1948 (tulos 17,12 m) == Lähteet == * * * Wilbur Thompson Bio, Stats and Results Olympics at Sports-Reference.com === Viitteet === Luokka:Yhdysvaltalaiset kuulantyöntäjät Luokka:Yhdysvaltalaiset olympiavoittajat Luokka:Vuonna 1921 syntyneet Luokka:Vuonna 2013 kuolleet
Bill Nieder

William (Bill) Nieder (10. elokuuta 1933 Hempstead, New York – 7. lokakuuta 2022 Angels Camp, Kalifornia) oli yhdysvaltalainen kuulantyöntäjä ja olympiavoittaja. Bill Nieder saavutti kuulantyönnössä olympiahopeaa Melbournen 1956 kisoissa. Vuonna 1960 hän paransi kolme kertaa maailmanennätystä ja ylitti ensimmäisenä kuulantyöntäjänä 20 metrin rajan 12. elokuuta 1960 Walnutissa. Yhdysvaltain olympiakarsinnoissa hän jäi neljänneksi tuloksella 18,84 mutta pääsi silti kisoihin, kun vuokraamallaan vesitasolla ja autokyydillä kesken kisan karsintoihin ehtinyt ja siellä kolmanneksi sijoittunut Dave Davis loukkaantui ennen olympialaisia. Rooman olympiakisoissa Nieder voitti kultaa työnnettyään viidennellä kierroksella tuloksen 19,68. Vuonna 1961 Nieder yritti ammattilaisnyrkkeilijän uraa mutta tuli tyrmätyksi ensimmäisen ja ainoan ottelunsa ensimmäisessä erässä. ==Saavutuksia== * Olympiakultaa Roomassa 1960 (tulos 19,68) * Olympiahopeaa Melbournessa 1956 (tulos 18,18) ==Maailmanennätykset== * 19,45 Palo Altossa, Kaliforniassa 19. maaliskuuta 1960 * 19,99 Austinissa, Texasissa 2. huhtikuuta 1960 * 20,06 Walnutissa, Kaliforniassa 12. elokuuta 1960 ==Lähteet== * * * ===Viitteet=== Luokka:Yhdysvaltalaiset kuulantyöntäjät Luokka:Yhdysvaltalaiset olympiavoittajat Luokka:Vuonna 1933 syntyneet Luokka:Vuonna 2022 kuolleet
Bill Fagerbakke

William Mark ”Bill” Fagerbakke (s. 4. lokakuuta 1957 Fontana, Kalifornia) on yhdysvaltalainen näyttelijä ja ääninäyttelijä. Nuorena hän pelasi myös amerikkalaista jalkapalloa. Näyttelijäuransa 1980-luvulla aloittanut Fagerbakke on esiintynyt enimmäkseen sivurooleissa televisiosarjoissa ja elokuvissa kuten Kylmä rinki, Saman katon alla, Heroes ja Maalla on mukavaa. Parhaiten hänet kuitenkin tunnetaan televisiosarjoista Coach ja Paavo Pesusieni. Hän on myös esittänyt Marshall Eriksenin isää tilannekomediasarjassa Ensisilmäyksellä. ==Aiheesta muualla== * TV.com * Bill Fagerbakke star bio * Voice Chasers Luokka:Yhdysvaltalaiset televisionäyttelijät Luokka:Videopelien ääninäyttelijät Luokka:Paavo Pesusieni Luokka:Vuonna 1957 syntyneet Luokka:Elävät henkilöt
Buduaari

thumb|250px| Ludvig XVI:n tyylinen buduaari Buduaari tai budoaari (ranskaksi boudoir) tarkoittaa pientä huonetta tai salonkia, jossa nainen viimeistelee pukeutumistaan tai ottaa vastaan lähimpiä ystäviään. Oikeinkirjoitusasun vaihtelu selittyy sanan alkuperän mukaan. U:lla kirjoitettu asu kuvaa sanan ääntämystä ranskassa, o-asuinen muoto taas sen oikeinkirjoitusta ruotsissa. Siinäkin toinen tavu äännetään ranskan mukaisesti lähinnä u:na. Sana boudoir on ajoitettu ranskan kielessä vuoteen 1740. Se on johdettu verbistä bouder, joka tarkoittaa huonolla tuulella olemista, mököttämistä. Silloinen merkitys kuuluu suomeksi: ”huone, jonne voi vetäytyä mököttämään”. Pian kuitenkin korostui mielentilan sijasta vetäytyminen. Sanan nykymerkitys kuuluu: ”naisen pieni ja tyylikäs salonki”. Esimerkiksi Guy de Maupassant käytti sanaa tässä merkityksessä. Dictionnaire Le Petit Robert, Paris 1976. Buduaarin nykyvastine on lähinnä pukeutumishuone. Korsettimuodin aikana buduaari oli yksityinen tila, paikka jossa naiset saattoivat oleskella kevyemmin nyöritettyinä ja käyttää mukavampia ja kevyempiä asuja kuin tiloissa, jonne saattoi tulla vieraita. Buduaari sijaitsi tavallisesti talon rouvan tai pariskunnan makuuhuoneen vieressä. Sellainen saattoi kuulua myös edustustiloihin, esimerkiksi tanssi- ja ruokasalien läheisyyteen, kuten 1800-luvun lopussa Berliiniin rakennetussa Strousbergin modernissa kaupunkipalatsissa. == Tunnettuja buduaareja == Tunnetaan myös kokonainen rakennus, joka on nimetty buduaariksi. Se sijaitsee Versailles'n palatsin maille rakennetussa Kuningattaren kylässä (Hameau de la Reine), joka rakennettiin 1700-luvun lopulla Marie-Antoinettelle pakopaikaksi palatsin paineista. Kokonaisuuteen kuuluu kaikkiaan tusinan verran rakennuksia, kuten kuningattaren talo, buduaari, vesimylly, kyyhkyslakka ja vartijan talo. Sinipunainen buduaari eli Liila oleskeluhuone kuului Venäjän viimeiselle keisarinnalle, Aleksandra Fjodorovna Romanoville. Se sijaitsee Pietarissa Aleksanterin palatsin vasemmassa siivessä. Huoneen seinät oli päällystetty syreenin värisellä ranskalaisella silkillä. Matot, verhot, huonekalut ja jopa kiinalaisten maljakoiden syreenit ja orkideat olivat hiukan vaaleamman sinipunaisia, kuten myös pianoa peittävä liina. Aleksandran väitetään valinneen värityksen Nikolailta saamansa syreeninoksan mukaiseksi. ==Lähteet== == Aiheesta muualla == Luokka:Asuinhuoneiston tilat
Dallas Long

Dallas Long (13. kesäkuuta 1940 Pine Bluff, Arkansas – 10. marraskuuta 2024Dallas Long, who won 2 Olympic medals while dominating the shot put in the 1960s, has died at 84) oli yhdysvaltalainen kuulantyöntäjä ja olympiavoittaja. Dallas Long tuli kuulantyöntäjänä kansainvälisestikin tunnetuksi jo ennen 18-vuotissyntymäpäiväänsä, kun hän toukokuussa 1958 työnsi 5,44 kg:n juniorikuulalla tuloksen 21,10 ja miesten kuulalla tuloksen 18,60, joka jäi vain 65 cm maailmanennätyksestä. Vuosina 1959–64 hän paransi maailmanennätystä seitsemän kertaa menettäen sen välillä Parry O'Brienille ja Bill Niederille. Vuonna 1962 hänestä tuli kaikkien aikojen toinen 20 metrin ylittäjä. Viimeisen maailmanennätyksensä 20,68 hän työnsi Yhdysvaltain ja Neuvostoliiton maaottelussa Los Angelesissa 25. heinäkuuta 1964. Rooman 1960 olympiakisoissa 193-senttinen Long sai pronssia ja varmisti Yhdysvalloille ylivoimaisen kolmoisvoiton: paras eurooppalainen hävisi Longille toista metriä. Uransa päätöskilpailussa Tokion 1964 olympialaisissa Long voitti kultaa tuloksella 20,33. Ammatiltaan Long oli hammaslääkäri. Hän esiintyi oikeudessa todistajana Los Angelesissa 1991 tapahtuneessa Rodney Kingin pahoinpitelytapauksessa. ==Saavutuksia== * Olympiakultaa Tokiossa 1964 (tulos 20,33) * Olympiapronssia Roomassa 1960 (tulos 19,01) ==Ennätykset== ===Maailmanennätykset=== * 19,25 Santa Barbarassa 28. maaliskuuta 1959 * 19,38 Los Angelesissa 5. maaliskuuta 1960 * 19,67 Los Angelesissa 26. maaliskuuta 1960 * 20,08 Los Angelesissa 18. toukokuuta 1962 * 20,10 Los Angelesissa 4. huhtikuuta 1964 * 20,20 Los Angelesissa 29. toukokuuta 1964 * 20,68 Los Angelesissa 25. heinäkuuta 1964 ===Henkilökohtaiset ennätykset=== * Kuulantyöntö 20,68 * Kiekonheitto 52,51 ==Lähteet== * * * === Viitteet === Luokka:Yhdysvaltalaiset kuulantyöntäjät Luokka:Yhdysvaltalaiset olympiavoittajat Luokka:Vuonna 1940 syntyneet Luokka:Vuonna 2024 kuolleet
Takk...

Takk… () on islantilaisen Sigur Rós yhtyeen neljäs kokopitkä studioalbumi. Ensimmäiset singlet ”Glósóli” ja Sæglópur" julkaistiin 15. ja 16. elokuuta 2005. Seuraava single ”Hoppípolla” julkaistiin 28. marraskuuta samana vuonna. Takk… myi julkaisuaan seuranneena viikkona Yhdysvalloissa 30 000 kappaletta, ja sitä on myyty Britanniassa yli 100 000 kappaletta. Maailmanlaajuisesti myytyjen levyjen lukumäärä kohoaa yli 800 000:een. Takk…:in kaikista singleistä on myös tehty musiikkivideot, joista kaikki toimivat ikään kuin lyhytelokuvina kertoen jokainen itsenäisen tarinan. Toinen single, Sæglópur, laajennettiin myös saman nimiseksi EP:ksi. Tämä EP sisälsi myös kolme uutta kappaletta, joiden sanotaan olevan jotain Ba Ba Ti Ki Di Do:n, untitled #9 (Vaka EP:ltä) ja Glósólin lopun väliltä. Takk…:in kaikki kolme musiikkivideota ovat mukana EP:llä erillisenä DVD:nä. Toisin kuin Takk…:ia edeltäneellä ():llä, suurin osa levyn sanoituksista on islantia. Sigur Rós ei ole kuitenkaan unohtanut myöskään vonlenskaa; kappaleet "Andvari", "Gong", "Mílanó" ja "Sé lest” on laulettu kokonaan vonleskaksi ja esimerkiksi ”Hoppípolla”:n nimi on vonleskaa. BBC käyttää ja on käyttänyt useita Takk…:in kappaleita erilaisissa mainoksissa ja ohjelmissa. Levyn raitoja on mahdollista kuulla myös useissa amerikkalaisissa TV-sarjoissa, esimerkiksi Greyn anatomiassa. Sigur Rós voitti kolme palkintoa vuoden 2006 islantilaisessa Music Awardsissa; paras albumi, paras vaihtoehtoinen yhtye ja paras rockalbumi. ==Levyn kappaleet== # "Takk..." (Kiitos) – 1:57 # "Glósóli" (Loistava aurinko) – 6:15 # "Hoppípolla" (Lätäköihin hypintä) – 4:28 # "Með blóðnasir" (Minulla on nenäverenvuoto) – 2:17 # "Sé lest" (Näen junan) – 8:40 # "Sæglópur" (Eksyksissä merellä) – 7:38 # "Mílanó" (Milano) – 10:25 # "Gong" (Kongi) – 5:33 # "Andvari" (Länsituuli) ("Gong Endir") (Kongin loppu) – 6:40 # "Svo hljótt" (Niin hiljaista) – 7:24 # "Heysátan" (Heinäsuova) – 4:09 Luokka:Vuoden 2005 albumit Luokka:Sigur Rósin albumit
Ketjureaktio

Ketjureaktio tarkoittaa seuraavia asioita: * ketjureaktio eli dominoefekti, tapahtumien sarja, jossa kaikki paitsi ensimmäinen tapahtuma ovat seurausta yhdestä tai useammasta muusta sarjan tapahtumasta * ketjureaktio, fissioiden ilmeneminen toisiaan aiheuttavana sarjana, fysiikan käsite * Ketjureaktio (The Chain Reaction), australialainen elokuva vuodelta 1980 * Ketjureaktio (A State of Emergency), yhdysvaltalainen elokuva vuodelta 1986 * Ketjureaktio (Chain Reaction), yhdysvaltalainen elokuva vuodelta 1996 * Ketjureaktio, MTV3:n esittämä visailuohjelma.
Technotronic

Technotronic oli belgialainen elektronista musiikkia tekevä yhtye. Yhtyeen suurin suosio ajottui 1980-luvun loppuun ja 1990-luvun alkuun. Yhtyeen keulahahmo oli Jo Bogaert, oikealta nimeltään Thomas De Quincey. Muita yhtyeen jäseniä sen elinkaaren aikana olivat MC Eric eli Eric Martin (s. 1970, Wales), Ya Kid K eli Manuela Kamosi (s. 1973 Zaire), Réjane ”Reggie” Magloire, Melissa Beckford ja Daisy Dee Rollocks. Yhtyeen läpimurtohitti oli vuonna 1988 julkaistu ”Pump Up the Jam”, joka nousi monissa maissa listaykköseksi. Technotronic levytti kappaleen uudelleen vuonna 1998 D.O.N.S-yhtyeen kanssa. Muita tunnettuja kappaleita yhtyeeltä ovat muun muassa; ”Get Up!”, ”Move That Body” ja ”Hey Yoh, Here We Go”. ==Diskografia== ===Albumit=== * 1989 Pump Up the Jam: The Album * 1990 Trip On This - the Remixes * 1991 Body to Body * 1993 Greatest Hits * 1995 Recall ===Singlet=== * 1989 ”Pump Up the Jam” * 1990 ”Get Up! (Before the Night Is Over)” * 1990 ”This Beat Is Technotronic” * 1990 ”Spin That Wheel” * 1990 ”Rockin’ Over the Beat” * 1990 ”Megamix” * 1990 ”Turn It Up” * 1991 ”Move That Body” * 1991 ”Work” * 1991 ”Money Makes the World Go Round” * 1991 ”Voices” * 1992 ”Move This” * 1993 ”Hey Yoh, Here We Go” * 1994 ”One + One” * 1994 ”Move It (to the Rhythm)” * 1995 ”Recall” * 1995 ”I Want You By My Side” * 1996 ”Pump Up the Jam – the Sequel” * 1996 ”Crazy” * 1998 ”Get Up – the ’98 Sequel” * 1998 ”Pump Up the Jam” (D.O.N.S-yhtyeen kanssa) * 1999 ”Like This” * 2000 ”The G. Train” * 2000 ”The Mariachi” * 2001 ”Runaway Blues” * 2002 ”The Circle Unbroken” * 2005 ”Pump Up the Jam 2005” == Lähteet == Luokka:Belgialaiset elektronisen musiikin yhtyeet Luokka:Belgialaiset eurodanceartistit ja -yhtyeet Luokka:Belgialaiset house-yhtyeet Luokka:Hip house -yhtyeet
Aladár Valmari

Aladár Valmari (13. tammikuuta 1922 Porvoo – 4. kesäkuuta 1993 Tampere)Kuolinilmoitus. Helsingin Sanomat 11.7.1993. s. A 7 oli suomalainen Tampereella asunut kirjailija ja taidearvostelija. Kartanpiirtäjänä työskennellyt Valmari kuului jäsenenä 1950-luvun alussa Tampereen kaupunginkirjaston johtajan Mikko Mäkelän johdolla kokoontuneeseen Mäkelän piiriin. Valmarin muistiinpanoista koostuneet kalenterit olivat tärkeä lähde Yrjö Varpion Väinö Linna -elämäkertateokselle Väinö Linnan elämä (2006). Näissä kalentereissa Valmari kuvasi usean vuoden ajalta kokemuksiaan Väinö Linnasta ja kertoi muun muassa heidän yhteisistä käynneistään taidenäyttelyissä ja elokuvissa. == Teokset == * Hiljainen mies, romaani. WSOY 1957 * Aleksi, romaani. WSOY 1977 == Lähteet == * Suomen kirjailijat- tietokanta * Teosluettelo * Valmari ja Väinö Linna ===Viitteet=== == Aiheesta muualla == * Aladar Valmari : Majava. Eräs merkillisimpiä eläimiä maassamme, Helsingin Sanomat, 25.09.1938, nro 258, s. 37, Kansalliskirjaston digitaaliset aineistot Luokka:Suomalaiset kirjailijat Luokka:Mäkelän piiri Luokka:Vuonna 1922 syntyneet Luokka:Vuonna 1993 kuolleet
Deutsche Reichsbahn

thumb|230px|Deutsche Reichsbahnin V180 331 -veturi Darmstadtissa. Deutsche Reichsbahn, lyh. DR oli vuonna 1924 perustettu tasavaltaisen Saksan ja kansallissosialistisen Saksan valtiollinen rautatieyhtiö, josta tuli Saksan demokraattisen tasavallan rautatiet Itä-Saksaa perustettaessa 1949. DR oli Itä-Saksan suurin työnantaja ja sen omisti liikenneministeriö ja liikenneministeri oli yhtiön johtajana 1954-1989. Sen pääkonttori sijaitsi lähellä Berliinin muuria osoitteessa Voßstraße 33. DR oli jaettu direktoraatteihin (Reichsbahndirektionen) joita oli Berliinissä, Cottbusissa, Dresdenissä, Erfurtissa, Greifswaldissa, Hallessa, Magdeburgissa sekä Schwerinissä. Mitropa tuotti yhtiölle ravintolapalvelut asemilla sekä ravintolavaunuissa. DR:n kalusto oli vanhentunutta ja höyryveturit otettiin pois käytöstä vasta vuonna 1988. Junat olivat usein täysiä ja lippujen hinnat olivat alhaalla. 70-luvun alkupuolella vain pieni osa maan rautateistä oli sähköistetty, mutta 80-luvulla tapahtunut energian hinnannousu nopeutti rautateiden sähköistämistä. DR yhdistyi Saksan jälleenyhdistymisen jälkeen Deutsche Bundesbahniin ja syntyi Deutsche Bahn 1994. ==Katso myös== *Deutsche Bahn *Interflug Luokka:Saksalaiset rautatieyhtiöt
Jelena Nikolajeva

Jelena Nikolajevna Nikolajeva (, s. 1. helmikuuta 1966 Tšuvassia, Neuvostoliitto) on venäläinen kävelijä, joka voitti olympiakultaa ja maailmanmestaruuden. Neuvostoliittoa edustanut Nikolajeva sijoittui Rooman MM- kisoissa 1987 10 kilometrin kävelyssä viidenneksi ajalla 44.54. Neljä vuotta myöhemmin Sevillan sisäratojen MM-kisoissa hän oli viides 3 000 metrin ratakävelyssä ajalla 12.09,40. Hän voitti olympiahopeaa Barcelonan olympialaisissa 1992 10 kilometrillä ajalla 44.33.http://www.gbrathletics.com/ic/ogw.htm Vuonna 1993 hän voitti kultaa Toronton sisäratojen MM-kisoissa 3 000 metrillä ajalla 11.49,73 ja käveli Stuttgartin ulkoratojen MM-kisoissa 10 kilometrillä seitsemänneksi ajalla 43.47 ja kävelyn maailmancupissa kolmanneksi samalla matkalla. 1994 hän voitti EM-pronssia Helsingin EM-kisoissa ja 1995 käveli toiseksi kävelyn maailmancupissa ja kolmanneksi Göteborgin MM-kisoissa ajalla 42.20. Nikolajeva voitti olympiakultaa Atlantan olympialaisissa 1996 10 kilometrillä ajalla 41.49. Seuraavana vuonna hän sijoittui Ateenan MM-kisoissa 10 000 metrin ratakävelyssä yhdeksänneksi ajalla 45.01,90. Hän voitti 1998 Hyvän tahdon kisoissa kultaa 10 kilometrin kävelyssä. Vuonna 1999 hän käveli kävelyn maailmancupissa 20 kilometrin kävelyssä neljänneksi ajalla 1.28.23 ja Sevillan MM-kisoissa samalla matkalla kahdenneksitoista. Kaksi vuotta myöhemmin hän oli viides kävelyn Euroopan cupissa ajalla 1.28.20 ja Münchenin EM-kisoissa 2002 toinen samalla ajalla. Myöhemmin samana vuonna hän sijoittui kävelyn maailmancupissa neljänneksi. Nikolajeva voitti vuonna 2003 kävelyn Euroopan cupin 20 kilometrillä ajalla 1.26.22. Myöhemmin samana vuonna hän voitti MM- kultaa Pariisin MM-kisoissa. Seuraavana vuonna hän voitti kävelyn maailmancupin, mutta sijoittui Ateenan olympialaisissa seitsemänneksitoista. == Ennätykset == * 3 000 metrin ratakävely: 12.01,53 (1998) * 5 000 metrin ratakävely: 20.54,65 (2002) * 10 000 metrin ratakävely: 43.36,41 (1988) * 10 kilometrin kävely: 41.04 (1996) * 20 000 metrin ratakävely: 1.27.49,3 (2001) * 20 kilometrin kävely: 1.26.22 (2003) == Lähteet == Luokka:Venäläiset kävelijät Luokka:Neuvostoliittolaiset kävelijät Luokka:Venäläiset olympiavoittajat Luokka:Vuonna 1966 syntyneet Luokka:Elävät henkilöt
Fiona May

Fiona May (s. 12. joulukuuta 1969, Slough, Englanti) on Isoa-Britanniaa ja Italiaa edustanut pituushypyn olympiamitalisti ja maailmanmestari. Fiona May voitti synnyinmaataan Isoa-Britanniaa edustaen juniorien sarjassa pituushypyn Euroopan mestaruuden 1987 ja maailmanmestaruuden 1988. Ensiesiintyminen aikuisten arvokisoissa Soulin 1988 olympialaisissa toi tulokseksi kuudennen sijan. May avioitui seiväshyppääjä Gianni Iapichinon kanssa ja edusti Italiaa vuodesta 1994. Ensimmäisen aikuisten arvokisamitalinsa – pronssia – May saavutti Helsingin EM-kisoissa 1994. Tuon kisan viisi parasta hyppääjää olivat vaihtaneet jossain vaiheessa kansalaisuuttaan – yksi Saksan jälleenyhdistymisen ja yksi Neuvostoliiton hajoamisen seurauksena sekä kolme muutettuaan toiseen maahan. Göteborgin MM-kisoissa 1995 May hyppäsi finaalin ensimmäisellä kierroksella tuloksen 693, jota kukaan muu kilpailija ei pystynyt ylittämään. Voittotuloksen 698 May hyppäsi viimeisellä kierroksella 4,3 m/s:n myötätuulessa. Atlantan 1996 olympialaisissa May sai hopeaa hypättyään 702 ja hävittyään Nigerian Chioma Ajunwalle 10 cm. Kaksissa seuraavissa MM-kisoissa May sai pronssia ja hopeaa ja Budapestin EM-kisoissa 1998 hopeaa. Sydneyssä 2000 hän sai jälleen olympiahopeaa 7 cm Saksan Heike Drechslerille hävinneenä. Toisen ulkoratojen maailmanmestaruutensa May sai Edmontonissa 2001. Hänen kauden paras tuloksensa ennen kisoja oli vain 679, mutta karsinnassa hän hyppäsi 680 ja finaalin kolmella ensimmäisellä kierroksella 686 myötätuulessa, 697 tilastokelpoisessa tuulessa ja 702 2,6 m/s:n myötätuulessa. Viimeksi mainittu säilyi voittotuloksena, kun Venäjän Tatjana Kotova hyppäsi parhaallaan 701. Vuonna 2002 May vietti äitiyslomaa. Hän palasi vuosiksi 2003–2005 vielä kilpakentille, mutta paras saavutus oli yhdeksäs sija Pariisin MM-kisoissa 2003. Sisäratojen maailmanmestaruuden May voitti Pariisissa 1997. Kolmiloikassa May kilpaili ensimmäisen kerran 1998 ja hyppäsi heti Italian halliennätyksen 14,56. Ulkoradoilla hän hyppäsi ennätyksekseen 14,65, joka silloin oli Italian ennätys. ==Saavutukset== * Olympiakisoissa ** Kuudes Soulissa 1988 ** Karsiutui Barcelonassa 1992 ** Hopeaa Atlantassa 1996 ** Hopeaa Sydneyssä 2000 ** Karsiutui Ateenassa 2004 * MM-kisoissa ** Karsiutui Tokiossa 1991 ** Karsiutui Stuttgartissa 1993 ** Kultaa Göteborgissa 1995 ** Pronssia Ateenassa 1997 ** Hopeaa Sevillassa 1999 ** Kultaa Edmontonissa 2001 ** Yhdeksäs Pariisissa 2003 ** Karsiutui Helsingissä 2005 * EM-kisoissa ** Seitsemäs Splitissä 1990 ** Pronssia Helsingissä 1994 ** Hopeaa Budapestissa 1998 * MM-hallikisoissa ** Kultaa Pariisissa 1997 ** Neljäs Lissabonissa 2001 ** Kuudes Budapestissa 2004 * EM- hallikisoissa ** Kultaa Valenciassa 1998 ==Henkilökohtaiset ennätykset== * Pituushyppy 711 (1998) * Kolmiloikka 14,65 (1998) * Korkeushyppy 172 (1983) * 100 metrin juoksu 11,94 (1997) * 200 metrin juoksu 25,4 (1989) ==Lähteet== * ==Aiheesta muualla== * Luokka:Brittiläiset pituushyppääjät Luokka:Italialaiset pituushyppääjät Luokka:Italialaiset kolmiloikkaajat Luokka:Italialaiset olympiamitalistit Luokka:Vuonna 1969 syntyneet Luokka:Elävät henkilöt
Lamma

Lamma (), tunnetaan myös nimellä Pok Liu Chau () tai yksinkertaisesti Pok Liu, on Hongkongin kolmanneksi suurin saari ja osa Islandsin piiriä. Lammalla on noin 6 500 asukasta. Se on ollut alun perin kalastajayhteisö, mutta siitä on sittemmin tullut suosittu turistikohde, joka tunnetaan rannoistaan, mereneläviä tarjoilevista ravintoloistaan ja patikointimahdollisuuksistaan. == Maantiede ja luonto == Lamma on Hongkongin kolmanneksi suurin saari Lantaun ja Hongkongin saaren jälkeen. Sen pinta-ala on 13,85 neliökilometriä. Lammalla ja läheisillä Po Toi -saarilla oli yhteensä 6 724 asukasta vuonna 2021. Heistä lähes kaikki asuivat Lammalla, sillä Po Toin asukasluku on noin sata. Saarella on kaikkiaan 19 kylää, mutta näistä huomattavia ovat vain saaren pohjoisosassa oleva suurin kylä Yung Shue Wan ja saaren itäpuolella oleva pienempi Sok Kwu Wan. Näiden välillä kulkee seitsemän kilometrin mittainen kävelyreitti. Saaren asutus on keskittynyt sen pohjoisosaan, eteläosa puolestaan on vuoristoisempi. Lamman korkein kohta on 353 metrin korkuinen Mount Stenhouse. Lamman saarella Sham Wanissa sijaitsee Hongkongin ainoa tunnettu uhanalaisen liemikilpikonnan pesimäpaikka. == Historia == Lamma on Hongkongissa merkittävä arkeologinen kohde. Löydösten perusteella siellä on ollut ihmisasutusta jo 5 000 vuotta sitten neoliittisella kaudella, varhaisemmin kuin muualla Hongkongin alueella. Erityisesti pronssikautista esineistöä on löytynyt saarelta runsaasti. Se liitettiin Brittiläiseen Hongkongiin vuonna 1898. Toisen maailmansodan aikaan japanilaiset käyttivät Lo So Shingin kylää laivastotukikohtana ja suunnittelivat säilyttävänsä saarella olevissa luolissa pikaveneitä itsemurhahyökkäyksiin, joskaan nämä suunnitelmat eivät toteutuneet. Saaren perinteinen elinkeino on ollut kalastus. Sen asukkaista suuri osa on viiden alun perin Guangdongista lähtöisin olevan suvun jälkeläisiä. Lauttaliikenteelle soveltuvien laiturien rakentaminen Yung Shue Waniin ja Sok Kwu Waniin 1960-luvulla avasi saaren ulkopuolisille vierailijoille. Sen jälkeen saarelle on asettunut asumaan myös ulkomaalaisia. Noin kolmannes saaren asukkaista on syntynyt ulkomailla, ja etenkin Yung Shue Wanissa on huomattava ulkomaalaislähtöisten yhteisö. Teollisuutta saarella edustaa vuonna 1978 rakennettu voimalaitos, jonka lisäksi siellä sijaitsee Hongkongin ensimmäinen tuulivoimala. Saaren pohjoispuolella tapahtui vuonna 2012 laivaonnettomuus, jossa kaksi lauttaa törmäsi toisiinsa. Toinen lautoista upposi, ja 39 ihmistä kuoli. == Lähteet == == Aiheesta muualla == * Luokka:Hongkongin saaret Luokka:Uudet territoriot
Horacio Elizondo

Horacio Marcelo Elizondo (s. 4. marraskuuta 1963, Quilmes, Buenos Aires, Argentiina) on argentiinalainen entinen jalkapallotuomari. Hänet muistetaan parhaiten siitä, että hän tuomitsi jalkapallon MM-kisojen 2006 loppuottelun. Samoissa kisoissa hän tuomitsi myös avausottelun, ja näin hänestä tuli ensimmäinen päätuomari joka on samassa jalkapallon miesten MM- lopputurnauksessa tuominnut sekä avausottelun että finaalin. Luokka:Argentiinalaiset jalkapallotuomarit Luokka:Vuonna 1963 syntyneet Luokka:Elävät henkilöt
Lauttasaarensalmi

Lauttasaarensalmi () on Suomenlahdessa sijaitseva salmi, joka yhdistää Seurasaarenselän Lauttasaarenselkään. Noin kahden kilometrin pituinen pohjois- eteläsuuntainen salmi erottaa Lauttasaaren manner-Helsingistä. Lauttasaaren itäosaan 2000-vuosikymmenellä valmistunut asuinalue sijaitsee osittain salmen tulvinnalle alttiilla alueella. Alueelle on viime aikoina rakennettu myös muun muassa yksi saaren neljästä venesatamasta. Kantakaupungin puoleisella salmen rannalla sijaitsee Länsisatama. Kapeimmillaan salmi on Salmi­­saaren kohdalla, vain noin 320 metriä. Salmen yli johtaa kaksi siltaa, sen kapeimmalla kohdalla oleva Lauttasaaren silta sekä salmen pohjois­pään ylittävä Länsiväylään kuuluva Lapinlahden silta. Lautta­saaren silta rakennettiin alun perin vuonna 1935. Se teki tarpeettomaksi salmen ylittäneen lautan, jonka mukaan saari oli saanut nimensä. Alku­peräinen silta korvattiin nykyisellä vuonna 1969, neljä vuotta sen jälkeen kun sen pohjois­puolelle oli valmistunut Lapin­lahden silta. Salmen alittava monikäyttötunneli valmistui vuonna 2000. 1200 metrin pituinen tunneli sijaitsee 75 metriä merenpinnan alapuolella. == Aiheesta muualla == Luokka:Helsingin luonto Luokka:Suomenlahti Luokka:Suomen salmet Luokka:Itämeren salmet Luokka:Länsisatama Luokka:Lauttasaari
Schönefeldin lentoaseman rautatieasema

Schönefeldin lentoaseman rautatieasema on rautatieliikennepaikka Schönefeldissä Brandenburgin osavaltiossa lähellä Berliiniä Schönefeldin lentoaseman vieressä. Asemalla pysähtyvät paikallisjunat ja se on S-Bahnin linjojen S45 ja S9 pääteasema. Asema avattiin 26. helmikuuta 1962 nimellä Zentralflughafen Schönefeld. Matka-aika asemalta Berliinin keskustaan on noin puoli tuntia. Asemalla pysähtyivät ennen uuden rautatietunnelin avautumista 28. toukokuuta 2006 useimmat Dresdenin ja Leipzigin suunnan pikajunat. Tämä vapautti aseman kautta kulkevan rautatien kapasiteettia ja yhteydet keskustaan nopeutuivat ja vuoroväli tiheni. Luokka:Berliinin rautatieasemat
Andy Hurley

Andrew John "Andy" Hurley (s. 31. toukokuuta 1980, Milwaukee, Wisconsin Yhdysvallat) on amerikkalaisen pop-punk yhtyeen Fall Out Boyn rumpali. Hän liittyi yhtyeeseen 2003. Andyn isä kuoli, kun Andy oli viisivuotias. Andylla on useita tatuointeja, joista ensimmäisen hän otti yhdeksäntoistavuotiaana. Andy on ollut rumpalina yhtyeissä nimeltä Project Rocket ja Racetraitor. Hän opiskelee Wisconsin-Milwaukeen yliopistossa antropologiaa ja historiaa. == Lähteet == Luokka:Yhdysvaltalaiset rumpalit Luokka:Vuonna 1980 syntyneet Luokka:Elävät henkilöt
Aimo Hautamäki

Aimo Hautamäki (s. 1947) on suomalainen rovasti, joka toimi Suomen Rauhanyhdistysten Keskusyhdistyksen (SRK) pääsihteerinä vuosina 2000–2011. Hän on toiminut pitkään puhujana ja muun muassa Siionin Lähetyslehden päätoimittajana. Hän on asunut Revonlahdella. Ennen valitsemistaan Suomen Rauhanyhdistysten Keskusyhdistyksen pääsihteeriksi Hautamäki työskenteli Paavolan kappalaisena ja SRK:n rippikoulusihteerinä yhdeksän vuotta. Muhoksen suviseurat. == Lähteet == Luokka:Suomen evankelis-luterilaisen kirkon papit Luokka:Vanhoillislestadiolaiset saarnaajat Luokka:Suomen rauhanyhdistysten keskusyhdistys Luokka:Vuonna 1947 syntyneet Luokka:Elävät henkilöt
Taitoluistelu talviolympialaisissa 1976

XII talviolympialaisissa Innsbruckissa vuonna 1976 järjestettiin taitoluistelussa neljä kilpailua. Jäätanssi oli ensimmäistä kertaa mukana olympiaohjelmassa. == Mitalistit == === Miesten yksinluistelu === Sija Maa Luistelija Sijapisteet 1 John Curry 11 2 Vladimir Kovaljov 28 3 Toller Cranston 30 === Naisten yksinluistelu === Sija Maa Luistelija Sijapisteet 1 Dorothy Hamill 9 2 Dianne de Leeuw 20 3 Christine Errath 28 === Pariluistelu === Sija Maa Luistelijat Sijapisteet 1 Irina Rodnina Aleksandr Zaitsev 9 2 Romy Kermer Rolf Österreich 21 3 Manuela Gross Uwe Kagelmann 34 === Jäätanssi === Sija Maa Luistelijat Sijapisteet 1 Ljudmila Pahomova Aleksandr Gorškov 9 2 Irina Moisejeva Andrei Minenkov 20 3 Colleen O’Connor James Millns 27 == Lähteet == * === Viitteet === Luokka:Talviolympialaiset 1976 1976
Taitoluistelu talviolympialaisissa 1980

XIII talviolympialaisissa Lake Placidissa vuonna 1980 järjestettiin taitoluistelussa neljä kilpailua. ==Mitalistit== ===Miesten yksinluistelu=== Sija Maa Luistelija Sijapisteet 1 Robin Cousins 13 2 Jan Hoffman 15 3 Charles Tickner 28 ===Naisten yksinluistelu=== Sija Maa Luistelija Sijapisteet 1 Anett Pötzsch 11 2 Linda Fratianne 16 3 Dagmar Lurz 28 ===Pariluistelu=== Sija Maa Luistelijat Sijapisteet 1 Irina Rodnina Aleksandr Zaitsev 9 2 Marina Tšerkasova Sergei Šahrai 19 3 Manuela Mager Uwe Bewersdorff 33 ===Jäätanssi=== Sija Maa Luistelijat Sijapisteet 1 Natalja Linitšuk Gennadi Karponosov 13 2 Krisztina Regöczy András Sallay 14 3 Irina Moisejeva Andrei Minenkov 27 ==Lähteet== * Luokka:Talviolympialaiset 1980 1980
Satam al-Suqami

Satam al-Suqami (; 28. kesäkuuta 1976 Riad, Saudi-Arabia – 11. syyskuuta 2001 New York, Yhdysvallat) oli saudiarabialainen terroristi ja yksi viidestä miehestä, jotka FBI nimesi American Airlinesin lennon 11 kaappaajiksi Syyskuun 11. päivän iskujen yhteydessä New Yorkissa. Al-Suqami opiskeli lakia Kuningas Saudin yliopistossa. FBI:n tietojen mukaan hän saapui Yhdysvaltoihin ensimmäistä kertaa 23. huhtikuuta 2001. == Lähteet == Luokka:Al-Qaidan jäsenet Luokka:Saudiarabialaiset joukkomurhaajat Luokka:Saudiarabialaiset terroristit Luokka:Syyskuun 11. päivän iskujen tekijät Luokka:Vuonna 1976 syntyneet Luokka:Vuonna 2001 kuolleet
K-278 Komsomolets

K-278 Komsomolets oli Neuvostoliiton laivaston projektin 685 Plavnik () ydinsukellusvene. Alus upposi tulipalon jälkeen 7. huhtikuuta 1989 Norjanmerellä, noin 180 kilometriä kaakkoon Karhusaaresta, jolloin 42 merimiestä sai surmansa. Veneessä oli mukana myös kaksi ydinkärjillä varustettua torpedoa. Meren syvyys paikalla on 1 500–1 700 metriä. == Suunnittelu == SKB-18 Rubin aloitti 1966 kokeellisen aluksen suunnittelun. Sisempi runko oli titaania kuten Projekti 705:ssä, mikä mahdollisti kilometrin sukellussyvyyden. Voimalähteenä oli yksi 190 megawatin OK-650B-3-painevesireaktori. Aseistuksena oli kuusi 533 millimetrin torpedoputkea, joihin oli 22 torpedoa tai sopivaa ohjusta ja miinaa. Miehistölle oli pakokapseli.Hampshire 2020 s. 28-29 == Valmistus == Alus tilattiin Severodvinskistä, missä köli laskettiin 22. huhtikuuta 1978. Alus laskettiin vesille voitonpäivänä 9. toukokuuta 1983 ja otettiin palvelukseen 20. lokakuuta 1983.Gardiner, Robert s. 410. Lokakuussa 1988 alus nimettiin Komsomoletsiksi.Hampshire 2020 s. 40 == Palvelus == Alus oli 7. huhtikuuta 1989 Norjanmerellä palaamassa partiomatkalta tukikohtaan 385 metrin syvyydessä, kun aluksella syttyi tulipalo. Vene nousi pintaan 11 minuutissa tulipalon syttymisestä. Miehistö taisteli tulipaloa vastaan tunteja, ennen kuin vene upposi. Veneen komentaja ja neljä miestä jäivät uppoavaan veneeseen, josta he pakenivat lopulta pakokapselilla. Osittain veden ja myrkkykaasujen täyttämästä kapselista vain kaksi selvisi kapselin upotessa. Sukellusveneen miehistöstä pelastui 27 henkeä. ==Lähteet== * * * Project 685 Plavnik. Globalsecurity.org. === Viitteet === == Aiheesta muualla == Luokka:Barentsinmeren hylyt Luokka:Neuvostoliiton laivaston sukellusveneet Luokka:Sukellusveneonnettomuudet